es en ceb ceb es en nl en cy en es nl es cy en cy cy cy en en en en en en en en en en en cy en cy cy scn cy es en it en en ceb pt it es en en it es en en es en es en cy cy es pt es ca en cy pl ceb id it ceb en en es en war it en es cy ceb ca it en en ceb pt es pt en es en en en en en en es it en es en en gl en de es en es en ca pt es pt en es es en en es en ru
Y Wladfa - Patagonia | Y Paith
Mae rhaid croesi’r paith os ydych am ymweld â’r Wladfa gan fod Dyffryn Camwy ar arfordir yr Iwerydd yn y dwyrain, a Chwm Hyfryd yng nghesail yr Andes yn y gorllewin gyda 600 cilomedr (375 milltir) o bellter rhwng y ddau le.
Mae crwydro’r paith, fel arfer, yn uchafbwynt ac yn gyfle i ryfeddu at olygfeydd anghredadwy o drawiadol, mewn awyrgylch o lonyddwch a thawelwch wrth syllu ar y gorwelion anfeidrol. Mae’r paith yn gyforiog o hanes; yn hanesion ac enwau lleoedd yr hen Gwladfawyr a fu’n anturio ac yn arloesi yma. Teimlwch y wefr o ddod o hyd, o bosib, i rigol un o’r hen wagenni, neu ddarn o wydr lliwgar trwchus neu hen gwpan, neu ddarnau rhydlyd o hen ffrwyn neu bedol.
Er ei bod yn bosib croesi’r paith mewn bws nid yw hynny’n rhoi cyfle i aros ac oedi yn unman wrth i’r bws wibio heibio pob dim o ddiddordeb hanesyddol. Mae’n bosib hefyd croesi’r paith mewn car wedi ei logi ond ni fydd y dirwedd ei hun yn dweud y cyfan am orchestion ac anturiaethau’r hen Gwladfawyr. Mae’n bosib croesi’r paith o un ochr i’r llall mewn cyn lleied â chwe awr a dyw taith felly fawr gwell na gwylio’r dirwedd yn gwibio heibio ar sgrin teledu.
Y ffordd orau heb os yw yng nghwmni tywysydd sy’n gyfarwydd â’r llecynnau diddorol ac sy’n gyfarwydd â hanes a straeon yr hen Gwladfawyr a fu’n creu’r llwybrau. Gall crwydro’r paith fod yn daith drwy’r dydd neu hyd yn oed taith sawl diwrnod gan ddibynnu ar eich awydd i grwydro a dwysáu eich gwybodaeth o hanes y Wladfa. Crwydro’r paith fel hyn yw’r allwedd i ddatgloi cyfrinachau hanesyddol, arwrol, yr hen Gwladfawyr mewn lle a oedd mor estron ac mor ddieithr iddynt.
Atlantic Coast of Chubut
Trén a las Nubes
Ushuaia - Tierra del Fuego
Copyright/Hawlfraint © 2007–2018, Andes Celtig.